
DISSERTATIO PHYSIOLOGICA 


INAUGURALIS, 


* 


Alimento et Analyſi Vegetabilium Chemica. 


I VESTIGATIO oeconomiae varietatis il- 
lius vegetabilium ditiſſimae et pulcherrimae, 
quae ſuperficiem orbis, quem incolimus, terra- 
rum exornat; ſive ea, ut unum e maximis natu- 
rae creatricis operibus, ſive eadem, ut omnem 
vitam animalem ſuſtinentia et alentia, contem- 
plamur, et curioſitati philoſophicae gratificetur, 
et non parum utilitatis ſecum adducat neceſſe 
eſt. Hoc argumentum vero plene examinare, 
et naturam omnium poteſtatum, quae, in vege- 
tabilibus progenerandis, adhibentur; proprie- 
tates, quae illis inſunt, varias, et functiones, 
quas peragunt, inveſtigare, quanquam gratum, 

A difficile 

difficile tamen diffuſiuſque opus foret, et hane 
difſertationem, ultra limites tentaminibus hujuſ- 


cemodi vulgo preſcriptos, longe produceret. 


Igitur obſervationes una ejus parte, nutrimine 


nempe vegetabilium, circumſcribam; et deinde, 
quid luminis huic rei analyſis primariorum, un- 
de conflantur, principiorum chemica offundere 


poſſit, comperire conabor. 


Vegetabilia, in morem animalium, organica 
ſunt, a natura procreatrice dotibus certis prin- 


cipuſve innatis praedita, unde actioni quarun- 


dam poteſtatum externarum accommodantur; 


unde proficiſcuntur omnes, quas ſubeunt, muta- 


tiones, et phaenomena quae exhibent, creſcen- 


tia, abſoluta, defloreſcentia. Vegetabilia autem 
principium vivum poſſidere, e functionibus va- 
riis, quas ſingula conſervandi ſpeciemque propa- 


gandi cauſa obeunt, concludimus. 


Quanquam nonnulli philoſophi hoc principium 
vegetabilibus ineſſe negarunt, et omnes eorum 


functiones, ſtructurae ſoli, et legibus materiae 


inanimatae retulerunt; analogia tamen, quae 
inis 


E 3) 
illis cum animalibus intercedit, tanta eſt, ut ea«. 
dem ratio efle videatur, cur principium hujuſ- ' 
modi et his et illis inſitum efle negemus. In mo- 
* rem animalium, e ſolidis et vaſculoſis partibus 
compoſita ſunt; in modum eorundem, organa 


aſſimilandi et concoquendi habent, ut e ſucci di- 


ö verſarum plantarum, dum * iiſdem ſubſtantiis 
aluntur, diſcrimine conſtat. Quinetiam ea hoc 
reddunt, quod vaſa diverſa habent, quae ad mu- 
nera diverſa obeunda accommodantur, quorum 


alia aera continent, alia nutrimentum ad partes 


\ plantae diverſas deducunt, et alia ad ſuccos ido- 
neos recipiendos et devehendos deſtinantur. Or- 


gana quoque illis ſunt, quae abſorptioni et ſecre- 


tioni 


N * Rem ita ſeſe habere conſtat e plurimis, ex effectibus, 


exempli gratia, inter diverſa arborum genera aliis inſerenda, 
notatis; e tota plantarum paraſiticarum tribu, in quo caſu 
planta ſuccos proprios continere ſemper reperitur, qualiſ- 
cumque fit arboris natura, unde nutrimentum ſuum deducit 
et ex Haleſii experimentis, hui ſpiritum vinoſum et varies 
humores odoriferos radicibus plantarum admovit, qui abſorpti 


| ſunt, ſuccum imbuerunt ; ſed ne minimam quidem mutatio- 


nem in fructu ediderunt. 

tioni accommodantur. In morem animalium, 


poteſtatem caloris interni generandi, et aequili- 
brium, in temperie aeris circumdati admodum di- 
verſa, conſervandi habent; et, in morem eorum 
quoque, ſpeciem ſexuum commercio propagant. 
Quinetiam plantae non paucae poteſtatem con- 
tractionis, quae irritabilitatem muſculorum ani- 
malium refert, ſtimulo admoto, oſtendunt. Ex- 
emplum hujus luculentum ſuppeditant motus 
Mimoſae pudicae, Dionaeae muſcipulae, Hedy- 
ſari gyrantis, &c. Et quidem probabile eſt, va- 
ſa plantarum poteſtatem ſemet contrahendi poſ- 
ſidere; alioquin, quomodo ſuccus, qui cum ſan- 
guine animalium comparari poteſt, ad partes 
plantae diverſas, nutriminis et ſecretionis cauſa, 


devehatur, concipere foret difficile. 


Cum vegetabilia, in morem animalium, ab u- 
no loco ad alium movere, et alimentum quaeſi- 
tum ire nequeant, ut omnia ad ſemet alenda ne- 
ceſſaria, in omni loco, ubi illis collocari contige- 
rit, facile reperiant opus eſt. Igitur plantas, in 
omni ſolo omnique ſitus diverſitate, creſcere, et 

perfectionem 

perfectionem attingere videmus. Obſervationes 
hujuſmodi in cauſa erant, cur multi philoſophi 
concluderent, principia, quae ad vegetabilia nu- 
trienda omnino neceſſaria ſunt, eſſe ſimplicia, et, 
in omni exemplo, eadem. Quinetiam multas 
plantas in locis, ubi nulla ſoli vegetabilis parti- 
cula reperiunda eſt, ſolidis rupibus, exempli gra- 
tia, adnexas, vel ſolo prorſus arenoſo infixas, vi- 
vide luxurioſeque creſcere notantes cogere non 
dubitarunt, aquam et aera ſola eſſe ad nutri- 
mentum et valetudinem vegetabilium commo- 
dam neceſſaria. Inſuper ulterius non animad- 
vertere non poſſumus, magnam plantarum vari- 
etatem, quae dotes longe diverſas poſhdent, in 
eodem ſitu, creſcere et florere ; maxime ſaluta- 
res et maxime noxlas, maxime odoriferas et 
maxime foetidas ſibi invicem proximas naſci. 
Haſce autem dotes diverſas non a varietate ali- 
mentorum pendere hinc diſcimus, quod vaſa 
plantarum abſorbentia poteſtate ſeligendi ex toto 
deſtituta ſunt. Namque vir elarus Dr Home per 
experimentum compertus eſt, eas omnia ſibi ob- 
lata, ea etiam, quae, brevi ſpatio, illis noxae ex- 


itioque 

itioque ſunt, abſorbere. Infinita igitur planta.. 
rum varietas, quae oculis humanis objicitur, et 
dotes earum diverſae a poteſtatis aſſimilantis ſin- 
gulis ingenitae, et a ſtructura primaria derivatae, 
diſcrimine pendere videntur. 

Multa experimenta a diverſis philoſophis, hoc 
comperiendi, inſtituta fuerunt; et opinionem 
quidem, aquam et aera alimentum vegetabilium 
unicum conſtituere, non parum ſuffulcire viden- 


tur. 


Van Helmontius ſalicem, quae libras quin- 
que pondere adaequavit, in pondo terrae centum 
plantavit, et eam aqua pluvia vel deſtillata tan- 
tum humectavit. Quinquennio elapſo, arbor 
pondus librarum 169 ſibi comparaverat, dum ter- 


ra, in qua fuerat plantata, tres uncias tantum a- 


miſerat. Vir clariſſimus Boylaeus etiam hoc 
experimentum reiterandum curavit. Biennio 
praeterito, planta pondus quatuordecim librarum 
ſibi fuerat adepta, et terra, in qua creverat, nihil 


jacturae, ſenſibus percipiendum, acceperat. Viri 


celebres 


Ender... 


E 
celebres Duhamel et Bonnet multa experimenta 
ſimilia inſtituerunt, et terram arenamve incre- 
mento vegetabilium non prorſus neceſſariam eſ- 
ſe; ſed, contra, muſcum ſpongiamve ei magis 
favere comperti ſunt. Duhamel quercum, ſpon- 
giae ſuperimpoſitam et aqua ſola nutritam, in 
ſeptennium conſervavit. Bonnet notavit, incre- 
mentum plantarum, quae in muſco collocarentur, 
et aqua ſola alerentur, praeter conſuetudinem eſ- 
ſe luxurioſum, et eas flores magis, quam in quo- 
libet alio loco, odoriferos, et fructus delicatiores 
edere. Vir ingenioſus Tillet plantas, in vitro 
vel quartz, ut appellatur, in pulverem tenuiſſi- 
mum redacto collocatas, et aqua mera nutritas, 
ad perfectionem non modicam adduxit. Vir ce- 
lebris Euler reperit cepas in aqua deſtillata 


feliciter floruiſſe.“ 


Ex hiſce omnibus, non ſine ratione gravi, ef- 
fici 


* Omnes he plantæ, analyſi chemicae ſubjectae, eoſdem 
omnino proventus, ac hae, quae in ſolo ſuo naturali creverant, 


ediderunt. 

fici poteſt, aquam partem alimenti vegetabilium 


non parvam conſtituere, et terram, in qua colla- 
cata ſunt, nihil aliud quam baſin radicibus eo- 


rum ſuppeditare, et vehiculi applicationis nu- 
triminis eorum regularis vicem praeſtare. Unum 
tamen eſt, quod huic opinioni adverſari videtur, 
ſola nempe, ſubſtantiis animalibus et vegetabili- 
bus putrefactis onerata, plantas valentiores, quam 
quaelibet alia, in quibus hae ſubſtantiae minus 
abundant, progenerare. Hoc vero explicatu 
minime difficile eſt, ſi nobiſcum reputamus, 
magnam materiae quantitatem radicibus plan- 
tae applicari et abſorberi, quae poteſtatibus ve- 
getationis naturae ſuae ante fuerat aſſimilata, et 


igitur in varios plantae uſus facilius elaborabi- 


tur. Quantitas caloris quoque forſitan, quae, 


per proceſſum putredinis, in hiſce plantis expe- 
ditur, vim non modicam habere poteſt. Eodem 
modo actionem quarundam ſubſtantiarum, quae 
progreſſui vegetationis favere reperiuntur, qua- 


les ſunt calx, &c. explicare poſſumus. Nemi- 


nem latet, hanc ſubſtantiam ad res animales et 


vegetabiles putrefaciendas et reſolvendas non 
parum 

parum conferre. Quantitas igitur materiae jam 


aſſimilatae plantae, dato tempore, applicabitur, 


et incrementum ejus inde celerius reddetur. 


Radices plantarum autem non organa ſola 
ſunt, quae ad abſorptionem aquae deſtinantur. 
Haleſius et Bonnet per experimentum repere- 
runt, folia quoque, et preſertim ſuperficiem 
eorundem inferiorem, ad magnum gradum uſ- 
que, hanc poteſtatem habere. Multae plantae 
quidem, in long um temporis ſpatium, ne una 
quidem aquae particula radicibus earum applica- 
ta, creſcere et florere pergunt. Cacti, Agave, &c. 
luxurioſe oriuntur, rupi ſolidae adnexae, et ardo- 
ribus ſolis, intra tropicos, torrentibus objectae, 
omni alia aqua, in complures menſes, deſtitutae, 
quam quae, per folia earum, ab atmoſphaera ab- 
ſorbetur, vel in uſdem ſub forma roris deponitur. 
Quaedam plantae, ut Sedum, laete creſcunt in ae. 
re ſuſpenſae, et aliae, ut Fuci, nullas omnino ra- 
dices habent, ſed elemento, quo aluntur, inna- 


tant. 


Quae quantitas humoris abſorbetur, ea in aliis 


B plantis 

plantis alia eſt, et in eadem planta aliis tempori- 


bus alia; prout multis rebus externis regitur, 
quales ſunt anni tempeſtas, plantae vigor, at- 
moſphæræ ſtatus. Haleſius compertus eſt, mul- 
tas plantas, tempore aeſtivo, quantitatem humi- 
ditatis, ſemetipſas pondere adaequantem, ſingulis 
diebus, abſorbere. Licet haec quantitas aquae 
magna quotidie abſorbeatur, manifeſtiſſimum eſt, 
eam in compoſitione plantae non ex toto con- 
ſumi, quoniam pondus ejus minime adaugetur. 
Aliud conſilium igitur, ad humiditatem redun- 
dantem diſſi pandam bene accommodatum, offen- 
dimus. Hic proceſſus autem plantarum tranſpi- 
ratio appellatur, quae foliis, et potiſſimum ſuper- 
ficie eorum ſuperiore, perficitur. Quantitas 
tranſpirationis multis rebus externis regitur. 
Copioſior eſt in ſole, quam in umbra, aeſtate, quam 
hyeme, in ſicca, quam in humida atmoſphaera. 
Cum atmoſphaera humiditate admodum onera- 
ta eſt, tranſpiratio ex toto ſupprimitur, et plan- 
tae tantum abſunt, ut exhalent, ut humorem ab- 
ſorbeant ; namque pondere adauctae eſſe repe- 
riuntur. Ita Haleſius plantam, quae tres libras 


pondere 


3 

pondere aequabat, tres uncias, poſt rorem gra- 
viorem, fibi acquiſiviſſe compertus eſt. Idem 
philoſophus quoque quantitatem vaporis, quae 
exhalat, invenit, quae vere mirabilis eſt. Re- 
perit, quaſdam plantas, praeſertim Heliotropum, 
die aeſtivo, claro ſudoque, decies ſepties plus, 
quam hominem, pro mole ſua diverſa, perſpira- 
re. Quinetiam demonſtravit, materiam perſpi- 
ratam ab aqua communi parum tantum differre, 
aliquantum principu odori plerumque contine- 
re, et putridam fermentationem ſubire poſſe. 


Res antecedentes ſunt aliquot e praecipuis, 
quae multis philoſophis in animum induxerunt, 
ut crederent, aquam partem alimenti vegetabi- 
lium praecipuam conſtituere. Modus vero, quo 
hocce conſilium magnum perficere valeret, mul- 
tum controverſiae vagae et diffuſioris excitavit. 
Notio, aquam in varias ſubſtantias vegetabiles 
revera converſam eſſe, invaluit; et multae aliae 


opiniones, difficultatem tollendi cauſa, in medi- 


um prolatae ſunt, quarum ſingulae ſuos patro- 


nos habuerunt. Hodiernis vero philoſophis 
hoc 


\ 

( 12 ) 
hoc nobiliſſimum et utiliſſimum invenire conti- 
tigit, aquam non ſimplicem, ut olim exiſtima- 
batur, ſubſtantiam elementariam eſſe; ſed 
compoſitum, quod multis proceſſibus chemicis 
in partes ſuas diverſas conſtituentes reſolvi po- 
teſt. Teſtimonia veritatis hujuſce inventi quo- 
tidie numeroſiora evadunt. Omnis quidem 
novus proceſſus, in re chemica, majus majuſque 
pondus ei conciliare videtur. Multum luminis 
non paucis hiſtoriae naturalis partibus offudit 
hocce inventum, et notitiam proceſſus vegeta- 


tionis eo multum adauctam eſſe comperiemus. 


Quanquam magnam nutriminis vegetabilium 
partem formare aqua reperta eſt; unicum ta- 


men nutrimentum minime praebet. Namque, in 


analyſi chemica, multo plura principia, quam 


quae in ea continentur, edunt. Ab experimen- 


tis diverſorum philoſophorum, qui operam in 
hocce argumento proſequendo diligenter poſue- 
runt, diſcemus, alterum fontem, unde plantae nu- 
trimen deducant, eſſe atmoſphaeram. Hale- 
lius, cujus nomen toties in hac diſſertatione me- 


moratum 


(8 5) 
moratum fuit, cujuſque opera normam phyſio. 
logiae vegetabilis proſequendae abſolutam ſup- 


peditant, per experimentum compertus eſt, 


frondes plantarum aërem aeque, ac humiditatem, 


ab atmoſphaera abſorbere. Quinetiam Papin 
memoriae prodit, plantam, cujus folia in an- 
tliam pneumaticam exhauſtam includebantur, 
brevi interuſſe. Natura atmoſphaerae vero, 
eo tempore, parum intellecta eſt, et notitia igi- 
tur ejus poteſtatis, quam in regnum vegetabile 
exercet, limitibus anguſtiſſimis fuit circum- 
ſcripta. Aer atmoſphaericus, niſi intra pauculos 
annos proxime elapſos, pro fluido ſimplice, mere 
elementario et homogeneo, habebatur, quod 
ſcientia humana in partes ſuas conſtituentes 
neutiquam reſolyere potuit ; inveſtigationes che- 
miae hodiernae vero haud dubie demonſtra- 
verunt, atmoſphaeram eſſe compolitum, e 
principiis conſtans, cujus dotes a ſe invicem 
aeque differunt, ac quaelibet aliae in toto 


rerum naturae circuitu. 

Prieſtleius primus fuit, qui monſtravit, vegetabi- 
lia ara, qui combuſtione et reſpiratione animalium 
fuerat vitiatus, corrigendi, et eundem rurſus ad 
hoſce proceſſus ſuſtentandos accommodandi, po- 
teſtatem habere. Experimentis, quibus res vera 
confirmatur, filentio praeteritis, conſilio hujuſce 
diſſertationis ſufficiet memorare, partes aëris at- 
moſpherici Too e partibus gas oxygeni 28, et 72 
azotici, Lavoiſier judice, conſtare. Experimen- 
ta Ingenhouzii clari plane docent, folia planta- 
rum poteſtate ſeligendi eſſe deſtituta, ſed omnia 


fluida elaſtica, quibus objiciuntur, ſine diſcri- 


mine abſorbere. Namque, plantis celluloſis, ut 
juncis, ſubter vaſa vitrea, generibus atris di- 
verſis repleta, collocatis, cellulas plantae eo ge- 
nere atris ſingulari, cui fuerat expoſita, con- 
ſtanter impleri compertus eſt. Apparet tamen 
omnia aëris genera ad plantas alendas non ex 
aequo accommodari; namque nonnulla eorum 
iis noxae exitioque, brevi, ſunt. Quantum eam 
atmoſphaerae partem ſpectat, quae ad ortum 
plantarum et incrementum plurimum confert, 
longe diverſe opinati fuerunt philoſophi, qui 

animum 

animum ad argumentum conſiderandum adjun- 
xerunt. Viri clari Prieſtleius et Scheele enixe 
contendunt, aëra azoticum talemve, qualis ani- 
malia extinguit, vegetabilibus eſſe amiciſſimum; 
et ita utrumque regnum e maſla generali, quod 
ſibi maxime conveniat, ſeligens reliquias alteri 
magis ſalutares efficere. Ingenhouzius, contra, 
aſſerit, atra purum oxygenum talemve, qualis 
ad vitam animalem ſuſtinendam optime accom- 
modatur, vegetationi ſanae maxime convenire; 
et plantas quidem in omni alio acre, praeter- 
quam in hoc, brevi ſpatio, haud dubie interitu- 
ras eſſe. Mirabile tamen eſſe videtur, hunc phi- 
loſophum, ſerie experimentorum, quae in primo 
ſui operis volumine referuntur, inductum, ob- 
ſervationibus Prieſtleianis ex toto fuiſſe aſſen- 
ſum : et ſerie experimentorum, omnino ſimili- 


um, quae in ſecundo volumine ejuſdem operas, 
Experiences ſur Vegetaux, continentur, motum, 
in ſententiam ex toto contrariam conceſſiſſe. 
Ex iis omnibus tamen, quae colligere potuerim, 
conſtare videtur, ſententiam, in quam Prieſt- 


leius et Scheele iverunt, maxime probabilem 
| eſſe, 


( 16 ) 
eſſe, ara azoticum nempe ſanitati vegetabili- 
um eſſe neceſſarium, ab atmoſphaera abſorbe- 
ri, et poteſtatibus plantae in nutrimentum con- 
verti. Experimenta Ingenhouzii numeroſiora 
ſunt, quam quae in diſſertatione hujuſmodi ac- 
curate pleneque referri poſſunt. Ubique tamen 
aſſeruit, ara azoticum, fi planta certa aeris at- 
moſphaerici quantitate contineatur, et radius 
ſolaribus objiciatur, ibi comprehenſum aufugi- 
turum eſſe omnino, et reliquias purum vel oxy- 
genum gas repertum iri. Hanc rem Ingen- 
houſius exponere conatus eſt, dicendo, aëra azo- 
ticum, poteſtatibus vegetationis, in purum ox- 
ygenum atra mutari. Caeterum ea eſt condi- 
tio ſcientiae chemicae hodierna, ut explicatio 
hujuſmodi, quae nulli fundamento certo ſtabi- 
lique inniti videtur, recipi nequeat. Nonne 
magis probabile eſt, aëra azoticum a planta ab- 
ſorberi, et in nutrimentum converti, dum aër 
purus, ut inutilis vel nocivus, repudiatur. Ra- 
tio quantitatis aëris puri, nulla hujuſmodi hy- 
pothefi, ut tranſmutatione unius aeris in alium, 
adhibita, facile, uti poſtea oſtendetur, reddi 
poteſt. 


* 


a 2? 
poteſt. Prieſtleius notat, plantam juniorem, fi 
puro azotico atre contineatur, frequenter fato 
concedere; ſed poſtea, fi, in breve tempus, ſuper- 
fit, vigore mirabili florere. Hoc a priori expectari 
poſſet. Mihimet perſuaſum habeo, quantitatem 
cujuſlibet ſubſtantiae ſtimulantis redundantem, 
vel animal juniori, vel plantae, five alendi, five 
tantum actiones ſingulares movendi conſilio, 
admotam, plerumque eundem effectum eſſe 
edituram. Hanc rem veram Ingenhouzius ex- 
ponit, dicendo, plantam, ſi brevi tempore ſu- 
perſit, azoticum in purum atra, ſuis poteſtatibus 
internis, convertere, et igitur ſubſtantiam ſuae 
ſaluti commodiſſimam ſuppeditare. Haec con- 
cluſio vero longe a veritate deflectere videtur. 
Ulteriora quidem experimenta prius inſtitui de- 
bent, quam hinc ulla certa et indubitabilia 


concludere poſſumus. 


Folia plantarum aeris corrigendi poteſtatem 
habere, ſupra fuit notatum; et puritas aeris ex- 
tricati ei, per quemlibet alium proceſſum progene- 
rato, aequalis eſt, fi eo non melior fit. Explicatio 

hujus aeris radius ſolaribus ex toto perfici videtur, 


quoniam quantitas ejus viribus luminis ſolaris, 


pro rata parte, reſpondet. Noctu, vel in um- 


bra, aer expeditus eſt fixus aer, purus, vel quan- 


titati azotici gas exiguae admiſtus. Cum planta 
in aera, qui, per noctem, vel in umbra, ex ea 
fuerat extricatus, immergitur, et rurſus radiis 
ſolis objicitur, aer fixus evaneſcit, et reliquiace 
gas purum oxygenum eſſe reperiuntur. Haec mu- f 
tatio incidere videtur, ob aera fixum a planta ab- 
ſorptum, ubi decompoſitionem, ſi ita loqui liceat, 
ſubit. Carbo, baſis hujuſce aeris, in planta in- 
figitur, dum gas oxygenum, alterum principium 
conſtituens, ſtatu puro explicatur. Haec explica- 
tio autem hac re probabilis redditur, quod plantae 
aqua aere fixo imbuta nutritae, quantitatem ae- 
ris puri majorem edunt, quam eae, quae aqua 
ſimplice ſola aluntur Quomodo lumen ſolare ex- 
tricationem aeris puri e plantis ethiciat, ſtatuere 
difficile eſt. Forſitan tantum, in morem ſtimuli 
univerſi, agit, actionem in 11s debitam excitans, 


et ut functiones ad ſe ſuſtinendas neceſſarias ob- 


ire poſſint faciens. Quinetiam forſitan materia 
lucis 


SDS 


lucis gas oxygenum chemice attrahere, et igi- 
tur decompoſitionem ſubſtantiarum in planta 
comprehenſarum juvare et promovere potelt ; 
cum explicationem aeris puri, in calcibus metal- 
licis reducendis, actione lucis non parum prove- 
hi compertum habeamus. Lumen, in morem 
ſtimuli univerſi, agere, e vi ejus in vegetationem 
univerſa concludimus. Quae plantae in umbra 
creſcunt, eae minus, quam radiis ſolis objectae, 
vigent. Quae in tenebris abſolutis naſcuntur, 


eae ſapore, colore et odore deſtitutae ſunt. 


E rebus veris praecedentibus concludere licet, 
aera abſorptum, et in plantis infixum, ad incre- 
mentum earum aeque, ac aquam, eſſe neceſſari- 
um, et haſce duas ſubſtantias ſolas alimentum 


omnium vegetabilium conſtituere. 


Cum partes, unde vegetabilia conficiuntur, 
per analyſin chemicam examinamus, exitum 
doctrinae antecedenti accurate reſpondere, et 
principia elementaria, per hunc proceſſum de- 
tecta, talia eſſe, qualia in compoſitionem aquae 

et 

et aeris atmoſphaerici ingrediuntur, reperimus. 
Conditio ſcientiae chemicae hodierna rationem 
ſuppeditat, cur ponamus principia elementaria 
et animalium et vegetabilium pauciſſima eſſe, et 
diverſitates infinitas, quae in compoſitione eo- 
rundem et textura ſemet oſtendunt, à ratione et 
collocatione horum elementorum pauculorum 


variatis pendere. 


Quo rite progredi poſſi mus, notare eſt neceſſa- 
rium, aera fixum e carbone et oxygeno gas, pro 
ratione partium 28 prioris ad 72 poſterioris; et 
aquam e baſi oxygeni gas et hydrogeni gas, pro 
ratione 85 ad 15, eſſe conflatam. Ex his ele- 
mentis oxygenum et hydrogenum conjunctionem 
cum calorico, et mutationem in gas, cupidiſſime 
appetunt, dum carbo eſt ſubſtantia fixa, et calo- 


ricum parum valide attrahit. 


In ſolita atmoſphaerae temperie, oxygenum 


hydrogenum et carbonem, ex aequo propemo- 


dum, attrahit ; ſed, in gradu caloris aquae ebulli- 


enti proprium aliquantum ſuperante, oxy genum 


carbonis 


6 


carbonis multo appetentius eſt, et ſemet ei adjun- 
gens aera fixum format. Si purum carbonem 
calori violento, in clauſis vaſis, objiciamus, nulla 
fit mutatio. Si vero pauxillum aquae ad jiciatur, 
miſtura aëris fixi et gas hydrogeni progeneratur. 
Hoc in exemplo aqua haud dubie decomponi- 
tur, oxygenum carboni, uti aëra fixum formet, 
ſemet adjungit, et hydrogenum calorico admiſ- 
cetur, et in gas hydrogenum convertitur. Cum 
vegetabilia deſtillationi, in apparatu chemico 
pneumatico, ſubjiciuntur, progenita omnino ea- 
dem ſunt, ac ea, quae ex aqua et puro carbone 
eliciuntur, aer fixus nempe et gas hydrogenum. 
Diverſi proventus, qui per deſtillationem a plan- 
tis comparari poſſunt, a gradibus caloris diver- 
ſis applicatis, et affinitatibus diverſis, quae inter 
partes componentes, in gradibus temperiei di- 
verſis, intercedunt, pendent. Ita fi vegetabile 
gradui caloris non multum punctum aquae ebul- 
lientis ſuperantis objiciamus, inde orientur a- 
qua, oleum, et carbo. Si, contra, intenſum ca- 


lorem adhibeamus, ne una quidem aquae oleive 


particula formabitur, receptaculum nihil, prae- 

ter aëra fixum et inflammabilem, continebit, et 


quantitas carbonis reſtabit. In temperie atmo- 
ſphaerae ſolita, hae tres ſubſtantiae, oxygenum, 
hydrogenum, et carbo, in vegetabili, cum affi- 
nitate propemodum aequali, conjunguntur, et 
compoſitum triplex formant. Si calorem ad 
punctum aquae ebullientis adaugeas, aequili- 
brium perturbatur, pars hydrogeni oxygeno, 
ut! aquam formet, ad jungitur, altera pars ejus 
carboni, quo oleum volatile conſtituat, aſſociatur, 
et reliquiae carbonis immutatae manent. Si ru- 
ber calor adhibeatur, attractio horum corporum 
rurſus yariatur, et, pro aqua et oleo, ara fixum 


et gas hydrogenum reperimus. Maxima ſub- 
ſtantiarum varietas, quae ad regnum vegetabile 


pertinet, chemicae analyſi ſubjecta, proventus 
omnino eoſdem edit ; et diverſitas a ratione et 
collocatione, harum ſubſtantiarum ſimplicium, 
oxygeni nempe, hydrogeni et carbonis, mutatis 
pendet. Saccharum, exempli gratia, omnes ye- 
getabilis perfecti partes continet, et deſtillationi 


ſubditum eadem progignit, pro gradu caloris 


adhibiti. Haec ſubſtantia, Lavoiſier judice, 
qui 


( & 3 
qui quaedam experimenta inſtituit, ex octo par- 
tibus hydrogeni, 64 oxygeni, et 28 carbonici 
conſiſtit. Igitur omnia principia comprehendit, 
quae ad aquam, oleum, et atra fixum formanda 
neceſſaria ſunt ; nullae tamen ex hiſce ſubſtan- 
tiis in. ſaccharo exiſtunt. Si id gradui caloris, 
paululum ſupra punctum ebulliendi aſcendentis, 
exponas, ſequentia inde provenient, 1. aqua; 
2. pauxillum acidi pyromucoſi, quod e carbo-, 
ne, hydrogeno, et oxygeno compolitum eſt ; 
3. aliquantum olei; 4. quantitas aèris fixi exi- 
gua; 5. aliquid atris inflammabilis gravis, et 
nonnihil carbonis ſupereſt. Si calori intenſio- 
ri ſubdatur, nihil inde proveniet, niſi aër fixus 
ct gas inflammabile, fine aqua, oleo, vel acido. 
Vir clarus Fourcroy multum luminis hutc ar- 
gumento, per experimenta, quae in Annales de 
Chemie referuntur, offudit. In difſertatione, quae 
inſcribitur, Analyſe du Quinquina de Saint Do- 
mingue, pour ſervir a celle des matieres vegeta- 
bles ſeches en general, continentur. Prout 
haec experimenta teſtantur, in una hujuſce cor- 


ticis libra continebantur 15 unciae granumque , 
quae 

quae in fluida elaſtica reſolvi poterant, et quan- 
titas exigua, quae ſupererat, e terra calcarea et 
ſale fixo alkalino conſiſtebat. Hae res verae 


ad probandum ſufficiunt, oxygenum, hydroge- 
num, et carbonem, principia elementaria ſola 
eſſe, quae compoſitionem omnium vegetabilium 
ingrediuntur. Quicquid 1gitur ad nutrimen- 
tum plantarum confert, id haec tria principia, 
vel in ſtatu ſeparato vel conjuncto, contineat 
neceſſe eſt. Quaecunque alia in vegetabilibus 
reperiuntur, ea non omnibus, ſed hiſce ſingula- 
ribus, in quibus ſemet oſtendunt, neceſſaria 
ſunt, Ita quaedam plantae, potiſſimum eae, 
quae ad clafſem Tetradynamia attinent, quan- 
titatem azoti exiguam continent, quae, deſtilla- 
tione adhibita, cum portione hydrogeni con jun- 
gitur, et ammoniacum format. Aliae pauxil- 
lum phoſphori comprehendunt, quod cum car- 
bone fixum ſupereſt; ſed quantitas harum ſub- 


ſtantiarum plerumque exigua eſt, et analyſin 


non multum afficit. 


Aqua 

Aqua et aer atmoſphaericus tamen, quae ſupra 


- Hutrimentum vegetabilium ſolum eſſe aſſerue- 


rimus, duas ex hisſce ſubſtantiis tantum conti- 
nent. Unde igitur proficiſcitur carbo, qui tanta 
quantitate reperitur. Hoc incognitum, omne 
progreſſum vegetationis explicandi conamen diu 
retardavit. Nihil quidem, ſuper argumento, in 
medium prolatum votis philoſophorum reſpondit. 
Duo fontes potiſſimum monſtrati ſunt, unde 
plantae hoc principium deducere exiſtimabantur, 
aer nempe fixus in atmoſphaera comprehenſus, 
et exigua hujuſce ſubſtantiae quantitas, quae ex 
aqua diſſoluta reperitur. Hi fontes vero ad 
quantitatem carbonis, quae vegetabilibus ineſt, 
et praeſertim ad quantitatem aeris fixi magnam, 
quam plantae noctu, vel in umbra, edunt, ex- 
plicandam haudquaquam ſufficiunt. Carbo, niſi 
intra ſpatium temporis breviſſimum, pro ſubſtan- 
tia ſimplice elementaria habebatur; ſed nonnulla 
experimenta a Doctore Auſtin recenter inſtituta 
rationem, cur in ſententiam ex toto diverſam 
concedamus, evidentem praebent. Haec do- 


cent, compoſitum eſſe, et aera atmoſphericum 


aquamque 

aquamque prineipia continere, quae ad forma. 
tionem ejus ſunt neceſſaria. Quinetiam demon- 
ſtrant, gravem inflammabilem aera, qui eſt car. 
bo in ſtatu elaſtico, e gas hydrogeno et azotico 
eſſe compoſitum. 


Scintilla electrica, per gravem inflammabilem 
aera tranſmiſſa, moles ejus multum adaucta eſt, 
et quantitas levis inflammabilis aeris expedita 
eſt. Aer nonnunquam ad molem primaria duplo 
majorem expanſus eſt; et non plus tamen, quam 
ſexta totius aeris pars, decompoſitum eſt. Chartula 
colore purpureo vegetabili infecta, in vas ante 
introducta, quam ſeintilla electrica transjecta 
eſt, colore ſub viridi tingi ſemper reperiebatur, et, 
aere expanſo combuſto, reſiduum gas azo- 
tici ſemper repertum eſt. Hoc in cauſa 
fuit, cur crediderit, alkali volatile, ſcintilla e- 
lectrica tranſeunte, eſſe formatum. Gravi in- 
flammabili aere calefacto una cum ſulphure, gas 
hepaticum et azoticum progenerata eſſe reperie- 
bantur. Haec experimenta ei perſuaſerunt, gra- 
vem 

vem inflammabilem aera in gas azoticum et hy- 


drogenum reſolvi valere. Hoc inventum noti- 
tiam theoriae vegetationis non parum provexit, 


et multa, quae antea in dubio verſabantur, mag- 
nopere illuſtravit. 


Ex argumento hoc modo conſiderato apparet, 
plantas vaſorum eſſe congeriem, quandam offici- 
nam chemicam, in quam aqua et fluida aeria re- 
cipiuntur, ubi decompoſitionem ſubeunt, et prin- 
cipia eorum ad formationem novorum compoſi- 
torum conferunt. Azotum atmoſphaerae ſemet 
cum parte hydrogeni aquae, uti carbonem formet, 
conjungit, quod cum reliquo hydrogeno et parte 
oxygeni, alterius aquae principii, omnem rerum 
vegetabilium yarietatem conſtituit; et reliquiae 
oxygeni, radiis ſolaribus ſubditae, in ſtatu gas 
explicantur, atmoſphaeram renovantes, pabu- 
lumque vitae animali recens purumque ſuppedi- 
tantes. In ſumma igitur, evidens et manifeſtum 
eſt, analyſin chemicam doctrinam noſtram gene- 
ralem non tantum ſuffulcire, ſed veritatem ejus 
revera demonſtrare, viz. aquam et aera alimen- 

tum 

tum omnium vegetabilium unicum conſtituere 
cum comperiamus, omnia, utcunque magna 
eorum varietas ſit, in haec paucula principia 
ſimplicia elementaria reſolvi- pafſe, quae ha- 
rum ſubſtantiarum duarum compoſitionem in- 
grediuntur. On fait,” inquit vir clarus Four- 
croy, © que Þ hydrogene, le carbone, l' oxi- 


„gene, Þ azote, ſont preſque les ſeuls principes 


« primitifs, qui forment par leur union in- 


time toutes les varietes poſſibles de ce qu'on 


&« a àppellé les principes immediates des vege- 


taux diſtingues par les noms d'extraits, de 


« gomme, de mucilage, de gluten, d'huile, de 


« ſels eſſentiels, de matiere colorante &c. On a 
bien entrevu, que chacun de ces corps conſti- 
« tuant immediatement les vegetaux, contient 
« des proportions differentes des principes pri- 
« mitifs, et que ce n'eſt, que par ces pro- 
„ portions qu'ils varient entr'eux; mais on 
« n'a point determine la diverſitée de ces. 
" proportions ; c'eſt la le compliment de Pana- 
« lyſe vegetale, c'eſt a cela que doivent tendre 


„les recherches des modernes.“ 

